Document ID: 31987D0369

31987D0369
L 198/1
JURNALUL OFÍCIAL AL UNIUNII EUROPENE
DECIZIA CONSILIULUI
din 7 aprilie 1987
privind încheierea Convenției internaționale privind Sistemul armonizat de denumire și codificare a mărfurilor, precum și a protocolului de modificare a acesteia
(87/369/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 28, 113 și 235,
având în vedere propunerea Comisiei (1),
având în vedere avizul Parlamentului European (2),
întrucât, în cadrul sesiunii plenare din luna iunie 1983, Consiliul de Cooperare Vamală adoptă Convenția internațională privind Sistemul armonizat de denumire și codificare a mărfurilor;
întrucât această convenție are ca scop facilitarea comerțului internațional, precum și colectarea, compararea și analizarea statisticilor referitoare la acesta;
întrucât convenția menționată anterior are destinația de a înlocui, ca bază internațională pentru tarifele vamale și nomenclaturile statistice, Convenția privind nomenclatura, semnată la Bruxelles la 15 decembrie 1950, utilizată în prezent ca bază pentru Tariful Vamal Comun și pentru Nimexe;
întrucât convenția menționată anterior a fost semnată, sub rezerva aprobării acesteia, în numele Comunității, la 10 iunie 1985; întrucât un protocol de modificare a convenției menționate a fost adoptat de către Consiliul de Cooperare Vamală la 24 iunie 1986; întrucât este necesar ca instrumentul de aprobare a acestui protocol să se depună în același timp cu instrumentul de aprobare a Convenției internaționale privind Sistemul armonizat;
întrucât Comunitatea preconizează aplicarea Sistemului armonizat de la 1 ianuarie 1988;
întrucât a fi parte la această convenție împreună cu țările cele mai importante din domeniul comerțului internațional prezintă un interes deosebit pentru Comunitate,
DECIDE:
Articolul 1
Convenția internațională privind Sistemul armonizat de denumire și codificare a mărfurilor, adoptată la Bruxelles la 14 iunie 1983, precum și protocolul de modificare a acesteia, adoptat la Bruxelles la 24 iunie 1986, sunt aprobate în numele Comunității.
Textul convenției și al protocolului de modificare se anexează la prezenta decizie.
Articolul 2
Prezenta decizie nu aduce în nici un fel atingere poziției Comunității în negocierile privind adoptarea listelor revizuite de concesii tarifare pe baza Sistemului armonizat. Aceste negocieri continuă să se desfășoare în conformitate strictă cu liniile directoare specifice stabilite de Acordul General pentru Tarife și Comerț (GATT), în vederea asigurării neutralității în transpunerea listelor tarifare.
Articolul 3
Președintele Consiliului este autorizat să numească persoana împuternicită să depună instrumentele de aprobare în numele Comunității (3).
Adoptată la Luxemburg, 7 aprilie 1987.

Labels: 3
5